Source: http://docplayer.hu/14444445-A-munkajogi-karteritesi-felelosseg.html
Timestamp: 2018-06-24 17:40:27+00:00

Document:
A MUNKAJOGI KÁRTÉRÍTÉSI FELELŐSSÉG - PDF
Download "A MUNKAJOGI KÁRTÉRÍTÉSI FELELŐSSÉG"
1 A MUNKAJOGI KÁRTÉRÍTÉSI FELELŐSSÉG
2 A munkáltató kártérítési felelőssége A felelősség a legáltalánosabb értelemben: magatartás értékelése. Egymástól elválaszthatatlan funkciói a reparáció és a prevenció. A helytállás meghatározott törvényi tényálláson alapuló (feltétlen) kötelezettség. A felmondási indok, a prémiumfeladat vagy prémiumot kizáró feltétel jellege.
3 Az un. objektív és szubjektív felelősség Az adott helyzetben általában elvárható magatartás az, amely a belső és elhárítható körülmény által okozott kárt megelőzi (Eörsi Gyula). Következésképpen: az adott helyzetben általában nem elvárható a külső és elháríthatatlan ok megelőzése. A vétkesség vizsgálatát mellőző, illetve a vétkesség megállapításán alapuló felelősség.
4 Felelősség az okozott kárért (1) A munkáltató köteles megtéríteni a munkavállalónak a munkaviszonnyal összefüggésben okozott kárt [Mt (1) bekezdés].
5 A felelősség tipikus esetei 1. Egészségkárosodás (baleset v. megbetegedés). 2. Igazolás kiadásának elmulasztása. 3. Nem megfelelő adatszolgáltatás. 4. A munkaviszony jogellenes megszüntetése
6 A felelősség pozitív feltételei 1. A munkaviszonnyal összefüggésben 2. a munkavállaló oldalán keletkezett kár, 3. a munkaviszony és a bekövetkezett kár közötti okozati összefüggés. A részleges okozati összefüggés MK 30. sz. állásfoglalás.
7 Jogellenesség Minden károkozás jogellenes, kivéve, ha a károkozó a kárt a) a károsult beleegyezésével okozta; b) a jogtalan támadás vagy a jogtalan és közvetlen támadásra utaló fenyegetés elhárítása érdekében a támadónak okozta, ha az elhárítással a szükséges mértéket nem lépte túl; c) szükséghelyzetben okozta, azzal arányos mértékben; vagy d) jogszabály által megengedett magatartással okozta, és a magatartás más személy jogilag védett érdekét nem sérti, vagy a jogszabály a károkozót kártalanításra kötelezi (Ptk. 6:520. ). A sztrájkjog gyakorlásával okozott kár megítélése.
8 A munkáltató kártérítési felelőssége - munkabaleset Az Mvt pontja szerint munkabaleset az a baleset, amely a munkavállalót a szervezett munkavégzés során, vagy azzal összefüggésben éri, annak helyétől, időpontjától és a munkavállaló (sérült) közrehatásának mértékétől függetlenül. A munkavégzéssel összefüggésben következik be a baleset, ha a munkavállalót a foglalkozás körében végzett munkához kapcsolódó közlekedés, anyagvételezés, anyagmozgatás, tisztálkodás, szervezett üzemi étkeztetés, foglalkozás-egészségügyi szolgáltatás és a munkáltató által nyújtott egyéb szolgáltatás stb. igénybevétele során éri.
9 A munkáltató kártérítési felelőssége üzemi baleset Az Ebtv a szerint üzemi baleset az a baleset, amely a biztosítottat a foglalkozás körében végzett munka közben vagy azzal összefüggésben, illetve munkába vagy onnan lakására (szállására) menet közben éri. Üzemi baleset az is, amely a biztosítottat további munkavégzése vagy egyes társadalombiztosítási ellátások igénybevétele során ért.
10 A munkáltató kártérítési felelőssége üzemi baleset Az Ebtv. 53. (1) bekezdése értelmében ugyanakkor nem minősül üzemi balesetnek az a baleset, amely a) kizárólag a sérült ittassága miatt, vagy b) a munkahelyi feladatokhoz nem tartozó, engedély nélküli munka, c) az engedély nélküli járműhasználat, d) a munkahelyi rendbontás során, vagy e) a lakásról (szállásról) munkába, illetőleg a munkából lakásra (szállásra) menet közben, indokolatlanul nem a legrövidebb útvonalon közlekedve, vagy az utazás indokolatlan megszakítása során történt.
11 Mentesülés a felelősség alól (2) Mentesül (a munkáltató) a felelősség alól, ha bizonyítja, hogy a) a kárt az ellenőrzési körén kívül eső olyan körülmény okozta, amellyel nem kellett számolnia és nem volt elvárható, hogy a károkozó körülmény bekövetkezését elkerülje vagy a kárt elhárítsa, vagy b) a kárt kizárólag a károsult elháríthatatlan magatartása okozta. (3) A munkavállaló 53. -ban foglaltak szerinti más munkáltatónál történő foglalkoztatása esetén a munkáltatók egyetemlegesen felelnek [Mt (2)-(3) bekezdés].
12 Mentesülés a felelősség alól - ellenőrzési körön kívüli körülmény Ellenőrzési körön kívüli az a körülmény, amelyet a munkáltató nem képes befolyásolni, arra hatást gyakorolni. Telephelyen kívüli munkavégzés: a közvetett befolyás vizsgálata, pl. fő- és alvállalkozók által egymás telephelyén foglalkoztatott munkavállaló esetében. Közlekedési (úti) baleset megítélése: az előreláthatóság hiánya, mint kimentési ok. A változás az MK 29. számú állásfoglalás b) pontját (ezen belül különösen annak hetedik bekezdésében foglaltakat) érinti.
13 Mentesülés a felelősség alól az előreláthatóság A munkáltató kimentési lehetőségének bővülését (működési kör helyett ellenőrzési kör) enyhíti a kimentés szűkítése az előreláthatóság beiktatásával. Közvetett befolyás: fennáll a felelősség az egyébként ellenőrzési körön kívüli olyan körülmény bekövetkezte esetén, amivel számolni kellett. A közlekedésben rejlő általános, illetve konkrét balesetveszély megítélése.
14 Az előreláthatóság a) A munkáltató un. objektív kárfelelőssége esetén kérdéses, hogy különösen az egészségkárosodás kapcsán felmerülő felelősség esetén milyen szempontok alapján vizsgálandó a kár előreláthatósága, hiszen általában a káresemény bekövetkezése sem látható előre. b) A külföldi joggyakorlatban felmerülő kérdés, hogy az előreláthatóságnak csupán a kár típusára, vagy annak mértékére is ki kell terjednie. Általában a nemzetközi joggyakorlat a személyi sérülések esetén megelégszik a kártípus előreláthatóságával. c) Az is felmerülhet, hogy a munkáltató oldalán mely személy előreláthatóságát kell figyelembe venni.
15 Az előreláthatóság Konkrét esetek: - a borral töltött söröshordó, - a Hadley ügy, - a londoni ügyvédek balesete, - a vékony koponya elve, - az elsüllyedt hajó esete.
16 A munkavállaló kizárólagos és elháríthatatlan magatartása A munkavállaló magatartása akkor vezet a munkáltató felelősség alóli mentesüléshez, ha a kárt függetlenül attól, hogy a magatartás vétkes volt-e vagy sem kizárólag a munkavállaló maga okozta és az a munkáltató részéről elháríthatatlan volt. Ha a kár bekövetkezése nem kizárólag a munkavállaló magatartására vezethető vissza, hanem abban olyan ok is közrehatott, amely a munkáltató ellenőrzési körébe vagy akár azon kívül esik, de a munkáltató részéről objektíve elhárítható volt, a munkáltató a felelősség alól nem mentesülhet (MK 29. számú állásfoglalás).
17 Felelősség az okozott kárért (1) A munkáltató a munkavállaló teljes kárát köteles megtéríteni. Nem kell megtéríteni azt a kárt, amellyel kapcsolatban bizonyítja, hogy bekövetkezése a károkozás idején nem volt előre látható. (2) Nem kell megtéríteni a kárnak azt a részét, amelyet a munkavállaló vétkes magatartása okozott, vagy amely abból származott, hogy a munkavállaló kárenyhítési kötelezettségének nem tett eleget. (3) A bíróság a munkáltatót rendkívüli méltánylást érdemlő körülmények alapján a kártérítés alól részben mentesítheti. Ennek során különösen a felek vagyoni helyzetét, a jogsértés súlyát, a kártérítés teljesítésének következményeit értékeli (Mt ).
18 A kármegosztás A kárviselés arányát az dönti el, hogy a munkavállaló vétkes közrehatása milyen mérvű volt. Ebből következik, hogy a kármegosztás arányának megállapításánál nem a munkáltató és a munkavállaló vétkességét kell egymással szembeállítani. Amennyiben a munkáltató oldalán is megállapítható a vétkes magatartás, ez lényegesen csökkenti a munkavállalói magatartás súlyát, következésképpen kihat a kárviselés arányára (MK 31. számú állásfoglalás).
19 A kármegosztás A munkaviszony jogellenes megszüntetése esetén milyen kárenyhítési kötelezettség terheli a munkavállalót? A bizonyítási teher alakulása a kárenyhítési kötelezettség kapcsán, Mfv. II /2015. sz. határozat.
20 Felelősség az okozott kárért (1) A munkáltatót a ban foglaltak szerint terheli a felelősség a munkavállaló munkahelyre bevitt tárgyaiban, dolgaiban bekövetkezett károkért. (2) A munkáltató előírhatja a munkahelyre bevitt dolgok megőrzőben való elhelyezését vagy a bevitel bejelentését. A munkába járáshoz vagy a munkavégzéshez nem szükséges dolgok csak a munkáltató engedélyével vihetők be. E szabályok megsértése esetén a munkáltató a bekövetkezett kárért csak szándékos károkozása esetén felel (Mt ).
21 A kártérítés mértéke és módja (1) A munkaviszony körében az elmaradt jövedelem megállapításánál az elmaradt munkabért és annak a rendszeres juttatásnak a pénzbeli értékét kell figyelembe venni, amelyre a munkavállaló a munkaviszony alapján a munkabéren felül jogosult, feltéve, ha azt a károkozás bekövetkezését megelőzően rendszeresen igénybe vette. (2) A munkaviszonyon kívül elmaradt jövedelemként a sérelem folytán elmaradt egyéb rendszeres, jogszerűen megszerzett jövedelmet kell megtéríteni. (3) Meg kell téríteni azt a kárt is, amelyet a munkavállaló a sérelemből eredő jelentős fogyatékossága ellenére, rendkívüli munkateljesítménnyel hárít el. (4) Nem kell megtéríteni azon juttatások értékét, amelyek rendeltetésük szerint csak munkavégzés esetén járnak, továbbá a költségtérítés címén kapott összeget (Mt ). Távolléti díj vs. kártérítés
22 A munkaviszony jogellenes megszüntetése (1) A munkáltató köteles megtéríteni a munkaviszony jogellenes megszüntetésével összefüggésben okozott kárt. (2) A munkaviszony körében elmaradt jövedelem címén igényelt kártérítés nem haladhatja meg a munkavállaló tizenkéthavi távolléti díjának összegét. (3) A munkavállaló az (1) bekezdésben foglaltakon túlmenően jogosult a végkielégítés összegére, ha munkaviszonya a) jogellenesen nem felmondással szűnt meg, vagy b) munkaviszonya megszűnésekor a 77. (5) bekezdés b) pontja alapján nem részesült végkielégítésben [Mt. 82. (1)-(3) bekezdés].
23 A munkaviszony jogellenes megszüntetése A kárigény érvényesítése. - A megállapításra irányuló kereset általában kizárt. - Az ismételt igényérvényesítés lehetősége. Ld. a 4/2013. (IX. 23.) KMK véleményt. A kártérítés összegének számítása. - A kártérítés limitált összege. - Az elmaradt jövedelem számítása. Ld. a 3/2014. (III.31.) KMK véleményt.
24 A jogellenes megszüntetésre alapított munkavállalói kárigény Az elmaradt jövedelemnek az Mt (1) és (2) bekezdésében meghatározott elemei tételenként érvényesíthetők az egyes jogcímek és azok összegszerűsége megjelölésével. A munkavállalóra háruló bizonyítási teher keretei között a munkavállaló bizonyítási indítványa alapján a munkáltatót a bíróság kötelezheti a szükséges adatok és a rendelkezésre álló számítások szolgáltatására.
25 A jogellenes megszüntetésre alapított munkavállalói kárigény Az elmaradt jövedelem tételeit a kereset szerinti jogcímenként kell vizsgálni és az ítélet rendelkező részében jogcímenként és összegszerűen elkülönítve kell feltüntetni. Az elérhető jövedelem egyes jogcímei szerinti tételekből külön-külön kell levonásba helyezni amit a munkavállaló megkeresett, vagy az adott helyzetben elvárhatóan megkereshetett volna.
26 A jogellenes megszüntetésre alapított munkavállalói kárigény Az elmaradt jövedelem különböző jogcímű tételeinek összegét bruttó összegben, illetve ha az adott jövedelemtétel után a munkavállalót nem terheli személyi jövedelemadó, ennek megfelelően kell számításba venni. Az elmaradt munkabér meghatározásakor pedig annak bruttó összegéből levonásba kell helyezni a munkavállalót a társadalombiztosítási szabályok szerint terhelő járulékok összegét.
27 A jogellenes megszüntetésre alapított munkavállalói kárigény Az elmaradt jövedelem felső korlátjaként meghatározott tizenkét havi távolléti díjat bruttó összegben kell meghatározni. A limit szempontjából az elmaradt jövedelem egyes tételeinek sorrendjét és összegszerűségét a keresetben előterjesztettek szerint lehet figyelembe venni. Mivel a limit bruttó, míg az elérhető és a ténylegesen elért összeg un. tb. nettó összegben számítandó, az elmaradt jövedelem teljes összege (12:0,815=)14,72 hónapra eső tb. nettó távolléti díj. Ugyanakkor lényeges: a tizenkét havi távolléti díjban meghatározott limit nem időtartam, hanem mértékszabály. Amennyiben tehát a munkavállaló elmaradt jövedelme részben megtérül, értelemszerűen nem csupán a tizenkét hónapra eső kárigénye illeti meg.
28 Az elmaradt jövedelem (3) A károsult jövedelemkiesését a károsodást megelőző egy évben elért havi átlagjövedelmének alapulvételével kell meghatározni. Ha a károsodást megelőző egy évben a jövedelemben tartós változás következett be, a változás utáni jövedelem átlagát kell figyelembe venni. (4) Ha a jövedelemkiesés a (3) bekezdés alapján nem határozható meg, az azonos vagy hasonló tevékenységet végző személyek havi átlagjövedelmét kell alapul venni. (5) A jövedelemkiesés meghatározásánál figyelembe kell venni azt a jövőbeli változást is, amelynek bekövetkezésével számolni lehet (Ptk. 6:528. ).
29 Az elmaradt jövedelem A munkaviszony körében az elmaradt jövedelem megállapításánál az elmaradt munkabért és annak a rendszeres juttatásnak a pénzbeli értékét kell figyelembe venni, amelyre a munkavállaló a munkaviszony alapján a munkabéren felül jogosult, feltéve, ha azt a károkozás bekövetkezését megelőzően rendszeresen igénybe vette [Mt (1) bekezdés]. Mennyiben vehető figyelembe az elmaradt jövedelem összegének megállapításánál az éves prémium, illetve a bérpótlék? A Tbj. 21. c) pontja értelmében nem járulékköteles a jövedelmet pótló kártérítés (keresetpótló járadék).
30 Az elmaradt jövedelem rendhagyó eset 1. Az elérhető munkabér nagyobb a ténylegesen elért munkabérnél, ugyanakkor az elérhető béren kívüli juttatás kisebb a ténylegesen elért béren kívüli juttatásnál. Ebben az esetben elmaradt munkabér címén mutatkozik kárigény, amit viszont kompenzálni kell a többlet béren kívüli juttatással. A kompenzáció számítása akkor helyes, ha a ténylegesen elért béren kívüli juttatás és az elérhető béren kívüli juttatás összegének különbözetét bruttósítva vesszük számításba. (Tehát a különbözet összegét osztani kell 84-el, s az eredményt szorozni kell 100-al. Amennyiben az így kapott összeg nagyobb, mint a munkavállaló terhére mutatkozó bruttó munkabér-különbözet, a munkavállalónak értelemszerűen elmaradt jövedelem címén nincs kára.)
31 Az elmaradt jövedelem rendhagyó eset 2. Az elérhető munkabér kevesebb a ténylegesen elért munkabérnél, ugyanakkor az elérhető béren kívüli juttatás nagyobb a ténylegesen elért béren kívüli juttatásnál. A munkavállaló kára az elmaradt béren kívüli juttatás címén keletkezik, amelyet indokolt kompenzálni a ténylegesen elért és az elérhető munkabér különbözetének nettó összegével. (Tehát a bérkülönbözetet osztani kell 100-al, s az eredményt szorozni 84-el. Amennyiben az így kapott összeg nagyobb, mint a munkavállaló terhére mutatkozó béren kívüli juttatás különbözete, a munkavállalónak értelemszerűen elmaradt jövedelem címén nincs kára.)
32 A munkahelyi stresszhelyzeten alapuló kártérítés Az Mvt. 87. (1) bekezdés 1/H. pontja meghatározza a pszichoszociális kockázat fogalmát, amelyből adódóan munkáltatói kötelezettségként jelenik meg a pszichés kockázatok és a munkahelyi stressz következményeinek elkerülése. A munkahelyi stresszhelyzetből eredő károk kiküszöbölése (megelőzése) orvosi vizsgálat alapján.
33 A munkahelyi stresszhelyzeten alapuló kártérítés A munkavállaló kiválasztása során a munkavállaló előzetes hozzájárulása alapján - személyiségteszt végezhető. Ennek részletes eredményét azonban csak a tesztet értékelő, elemzést végző szakember ismerheti meg. Más személy (ide értendő a munkáltatói jogkör gyakorlója vagy a HR feladatot ellátó munkavállaló is) csak akkor tájékozódhat a vizsgálat eredményéről, ha ehhez a munkavállaló hozzájárul (Adatvédelmi Biztos 814/A/2004.).
34 Utaló magatartás A bíróság a kárnak egészben vagy részben való megtérítésére kötelezheti azt, akinek szándékos magatartása más jóhiszemű személyt alapos okkal olyan magatartásra indított, amelyből őt önhibáján kívül károsodás érte (Ptk. 6:587. ). Ráutaló magatartás utaló magatartás.
35 A kártérítés mértéke és módja (1) A természetbeni juttatások értékét, valamint a dologi kár összegét a kártérítés megállapításakor érvényes fogyasztói ár alapján kell meghatározni. (2) A dologi kár összegét az avulás figyelembevételével kell kiszámítani. Kárként a javítási költséget kell figyelembe venni, ha a dologban okozott kár az értékcsökkenés nélkül kijavítható (Mt ).
36 A kártérítés mértéke és módja (1) A munkáltató köteles megtéríteni a munkavállaló hozzátartozójának a károkozással összefüggésben felmerült kárát is. (2) Az eltartott hozzátartozó, ha a károkozással összefüggésben a munkavállaló meghal, az (1) bekezdésben foglaltakon túlmenően olyan összegű tartást pótló kártérítést is igényelhet, amely szükségletének a tényleges vagy az elvárhatóan elérhető munkabérét, jövedelmét is figyelembe véve a sérelem előtti színvonalon való kielégítését biztosítja (Mt ).
37 A kártérítés mértéke és módja (1) A kártérítés összegének számításánál le kell vonni a) a társadalombiztosítás vagy az önkéntes kölcsönös biztosító pénztár által nyújtott ellátást, b) amit a jogosult megkeresett vagy az adott helyzetben elvárhatóan megkereshetett volna, c) amihez a jogosult a megrongálódott dolog hasznosításával hozzájutott, d) amihez jogosult a károkozás folytán megtakarított kiadásának eredményeként jutott hozzá. (2) A kártérítés alapjául szolgáló jövedelem meghatározásánál a jövedelmet a jogosultat a társadalombiztosítási szabályok szerint terhelő járulékkal csökkentett összegben kell figyelembe venni (Mt ).
38 A kártérítés mértéke és módja (1) Kártérítésként járadékot is meg lehet állapítani. Rendszerint járadékot kell megállapítani, ha a kártérítés a munkavállaló vagy vele szemben tartásra jogosult hozzátartozója tartását vagy tartásának kiegészítését szolgálja. (2) A munkáltató olyan összegű általános kártérítés megfizetésére köteles, amely a károsult teljes anyagi kárpótlására alkalmas, ha a kár vagy egy részének mértéke pontosan nem számítható ki. Általános kártérítés járadékként is megállapítható (Mt ).
39 A kártérítés mértéke és módja (1) A károsult, a munkáltató vagy felelősségbiztosítás alapján nyújtott kártérítés esetén a biztosító, ha a kártérítés megállapítása után a körülményekben lényeges változás következik be, a megállapított kártérítés módosítását kérheti. (2) A fiatal munkavállaló részére megállapított kártérítés összegét a tizennyolcadik életévének betöltésekor vagy a szakképzettség elnyerése érdekében végzett tanulmányai befejezését követő egy év elteltekor felül kell vizsgálni és az azt követő időre a részére járó kártérítést a munkaképességében vagy a képzettségében bekövetkezett változásnak megfelelően kell megállapítani (Mt ).
40 A kártérítés mértéke és módja (3) A kártérítés módosításának alapjául szolgáló munkabérváltozás mértékének meghatározásánál a munkáltatónak a károsultat a sérelem bekövetkezésekor foglalkoztató szervezeti egységénél, a károsulttal azonos munkakört betöltő munkavállalók ténylegesen megvalósult átlagos, éves munkabérváltozás mértéke az irányadó. Azonos munkakört betöltő munkavállalók hiányában a módosítás alapjaként a szervezeti egységnél megvalósult átlagos éves munkabérváltozást kell figyelembe venni. (4) A (3) bekezdés szerinti szervezeti egység megszűnése esetén a kártérítés módosításánál a munkáltatónál a károsulttal azonos munkakört betöltő munkavállalók, ilyen munkavállalók hiányában pedig a munkáltatónál ténylegesen megvalósult átlagos éves munkabér-változás mértéke az irányadó (Mt ).
41 A kártérítés mértéke és módja (1) Az elévülés szempontjából önállónak kell tekinteni a) az elmaradt jövedelem és a táppénz, b) az elmaradt jövedelem és a sérelem folytán csökkent kereset, c) az elmaradt jövedelem és a rokkantsági nyugdíj, baleseti rokkantsági nyugdíj, rokkantsági ellátás vagy rehabilitációs ellátás különbözetének megtérítése iránti igényt. (2) Az elévülési időt, ha a sérelemmel összefüggésben több és egymástól eltérő időpontban esedékes újabb elkülönülő kárigény származik, egymástól függetlenül, az egyes igények esedékessé válásától kezdődően, külön-külön kell számítani (Mt ).
42 A kártérítés mértéke és módja (3) Az elévülési idő az (1) bekezdésben foglalt megkülönböztetéssel a) a táppénz első fizetésének napjától, b) attól az időponttól, amikor a sérelem folytán bekövetkezett munkaképesség-csökkenés, egészségkárosodás első alkalommal vezetett jövedelemkiesésben megmutatkozó károsodásra, c) a rokkantsági nyugdíj, baleseti rokkantsági nyugdíj, rokkantsági ellátás vagy rehabilitációs ellátás folyósításának időpontjától kezdődik (Mt ).
43 A kártérítés mértéke és módja (1) A munkáltató és a biztosító a szükséghez képest a munkavállalótól vagy hozzátartozójától a munkavégzésből származó jövedelméről, jövedelmi viszonyairól évente igazolást kérhet (2) A munkáltató a károsultat tizenöt napon belül értesíti, ha a kártérítés módosítására alapul szolgáló munkabérváltozás történt (Mt ).
44 A kötbér (1) A kötelezett pénz fizetésére kötelezheti magát arra az esetre, ha olyan okból, amelyért felelős, megszegi a szerződést. Mentesül a kötbérfizetési kötelezettség alól, ha szerződésszegését kimenti. (2) A kötbér írásban köthető ki. (3) A jogosult kötbérigényét attól függetlenül érvényesítheti, hogy a kötelezett szerződésszegéséből kára származott-e. (4) A pénztartozás késedelmes tejesítése esetére kikötött kötbérre a késedelmi kamat szabályait kell alkalmazni (Ptk. 6:186. ). Munkaviszony keretében kötbér kikötésére csak a versenytilalmi megállapodásban, illetve a tanulmányi szerződésben van lehetőség.
45 A kártérítés esedékessége A kártérítés a károsodás bekövetkeztekor nyomban esedékes (Ptk. 6:532. ).
46 A szociális partnernek okozott kárért való felelősség Felróható magatartás hiányában a szakszervezet mentesül a kártérítési felelősség alól, ha a tisztségviselője munkaviszonyának rendes felmondással való megszüntetéséhez az előzetes hozzájárulás megtagadásával kárt okoz (Mfv /2006).
47 A polgári jogi szabályok alkalmazása A kár megtérítésére egyebekben a Ptk. 6: a szabályait kell alkalmazni (Mt ).
48 Eltérő megállapodás Kollektív szerződés e fejezet rendelkezéseitől csak a munkavállaló javára térhet el (Mt ).
49 A munkavállaló kártérítési felelőssége A felelősség jogalapja: 1. Főszabály szerint a munkavállaló vétkessége, azaz szándékos vagy gondatlan magatartása. 2. Kivételes esetben a vétkesség vizsgálata nélküli felelősség (megőrzési felelősség, leltárhiány).
50 A felelősség általános szabályai (1) A munkavállaló a munkaviszonyból származó kötelezettségének megszegésével okozott kárt köteles megtéríteni, ha nem úgy járt el, ahogy az adott helyzetben általában elvárható. (2) Az (1) bekezdésben foglalt feltételek fennállását, a kárt, valamint az okozati összefüggést a munkáltatónak kell bizonyítania. (3) A kártérítés mértéke nem haladhatja meg a munkavállaló négyhavi távolléti díjának összegét. Szándékos vagy súlyosan gondatlan károkozás esetén a teljes kárt kell megtéríteni (Mt ).
51 Szándékosság és gondatlanság Szándékos a magatartás, ha a munkavállaló előre látja cselekményének (mulasztásának) károsító következményeit és azokat kívánja (közvetlen szándék) vagy azokba belenyugszik (eshetőleges szándék). Gondatlan a károkozás, ha a kár bekövetkezését az elvárható gondosság kifejtése mellett el lehetett volna kerülni (negligencia), vagy ha a munkavállaló felismeri magatartásának lehetséges következményeit, de abban bízik, hogy a hátrányos eredmény nem következik be (tudatos gondatlanság vagy luxuria).
52 A munkavállaló kártérítési felelősségének mértéke súlyos gondatlanság Súlyos gondatlanság: különösen, ha a munkavállaló kötelezettségszegése a) gondatlan bűncselekménynek, szabálysértésnek, vagy b) tudatos gondatlanságnak (luxuria) minősül, c) korábban már szankcionált kötelezettségszegés ismétlődése, d) alapvető foglalkozási, szakmai szabály vagy protokoll megsértése.
53 A vezető felelőssége A vezető gondatlan károkozás esetén a teljes kárért felel [Mt (5) bekezdés].
54 A vezető tisztségviselő felelőssége A vezető tisztségviselő az ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályi szerint felel a jogi személlyel szemben (Pkt ). A Ptk. 6:142. -a szerint a szerződésszegéssel okozott kár esetén kimentési, un. objektív felelősség érvényesül. Mely szabály (Ptk. vagy Mt.) alapján kell elbírálni a munkaviszonyban álló vezető tisztségviselő kártérítési felelősségét?
55 Vezetői felelősség Az elsőfokú bíróság a munkáltató felperes keresetének helyt adva forint kár megfizetésére kötelezte a volt ügyvezető alperest. Azt állapította meg széleskörű bizonyítás alapján -, hogy az alperes indokolatlanul, felesleges mennyiségben rendelt acélhulladékot.
56 Vezetői felelősség A másodfokú bíróság a felperes keresetét elutasította. Álláspontja szerint a munkáltató nem bizonyította, hogy a volt ügyvezetőnek felróható a túlrendelés.
57 Vezetői felelősség A Kúria - alapjaiban az elsőfokú bíróság álláspontját osztva forint kár megfizetésére kötelezte az alperest. Bizonyítottnak látta a kár összegének túlnyomó részét és azt állapította meg, hogy az alperes nem bizonyította, hogy úgy járt el, ahogy az adott helyzetben általában elvárható (Mfv. II /2015.)
58 Vezetői felelősség A Kúria döntését a korábbi Mt. alapján alkalmazandó korábbi Ptk a alapján hozta meg. Az Mt (2) bekezdésében és 209. (5) bekezdésében foglalt szabályok értelmezése.
59 Vezetői felelősség A vezérigazgató munkaviszonyát a munkáltató azonnali hatállyal megszüntette, mivel több teljesítés nélküli teljesítés igazolást írt alá. Az elsőfokú bíróság a munkavállaló felperes keresetét elutasította.
60 Vezetői felelősség A másodfokú bíróság a keresetnek helyt adott. Álláspontja szerint is teljesítés nélküli igazolást írt alá a felperes, de ezért felelőssége csak közvetett. Az adott tevékenységre ugyanis nem volt rálátása, továbbá a szakmai vezető előzetesen aláírta, tehát igazolta a vitatott teljesítést.
61 Vezetői felelősség A Kúria a másodfokú határozat megváltoztatásával a keresetet elutasította. Úgy ítélte meg, hogy a felperest, mint vezető állású munkavállalót az általánoshoz képest szigorúbb felelősség terheli, figyelemmel a munkaszervezetben elfoglalt kiemelkedő pozíciójára, illetve a rábízott cégvagyon nagyságára (Mfv. II /2015.).
62 A felelősség általános szabályai (4) Nem kell megtéríteni azt a kárt, amelynek bekövetkezése a károkozás idején nem volt előrelátható, vagy amelyet a munkáltató vétkes magatartása okozott, vagy amely abból származott, hogy a munkáltató kárenyhítési kötelezettségének nem tett eleget. (5) A kár megtérítésére a ban foglalt rendelkezést kell alkalmazni (Mt ).
63 A megőrzési felelősség (1) A munkavállaló köteles megtéríteni a kárt a megőrzésre átadott, visszaszolgáltatási vagy elszámolási kötelezettséggel átvett olyan dologban bekövetkezett hiány esetén, amelyeket állandóan őrizetben tart, kizárólagosan használ vagy kezel. (2) Mentesül a felelősség alól, ha bizonyítja, hogy a hiányt részéről elháríthatatlan ok idézte elő. (3) A munkavállaló az (1) bekezdés szerinti kárt akkor köteles megtéríteni, ha a dolgot jegyzék vagy elismervény alapján, aláírásával igazoltan vette át. A dolog több munkavállaló részére, megőrzés céljából történő átadásánál a jegyzéket vagy elismervényt valamennyi átvevő munkavállalónak alá kell írnia. A munkavállaló meghatalmazhatja az átvevőt, hogy a dolgot helyette és nevében átvegye (Mt ).
64 A megőrzési felelősség (4) A pénztárost, a pénzkezelőt vagy értékkezelőt a (3) bekezdésben foglaltak szerinti jegyzék vagy elismervény nélkül is terheli a felelősség az általa kezelt pénz, értékpapír és egyéb értéktárgy tekintetében. (5) A munkáltató bizonyítja az (1) és a (3) bekezdésben meghatározott feltételek meglétét és a kárt. (6) Ha a megőrzésre átadott dologban megrongálódása folytán keletkezett kár, a munkavállaló mentesül a felelősség alól, ha bizonyítja, úgy járt el, ahogy az adott helyzetben általában elvárható (Mt ).
65 A megőrzési felelősség A kizárólagos őrzés feltételeit a munkáltató tartozik biztosítani. Ha a munkavállaló az átadás-átvétel a dolgot kifogás nélkül vette át, utóbb nem hivatkozhat az átvétel hiányosságaira, e körben a bizonyítás őt terheli (MK 113. számú állásfoglalás).
66 Több munkavállaló együttes felelőssége (1) A kárt a munkavállalók vétkességük arányában, ha ez nem állapítható meg, közrehatásuk arányában viselik. (2) A kárt a munkavállalók egyenlő arányban viselik, ha a vétkesség vagy a közrehatás arányát nem lehet megállapítani. (3) A több munkavállalónak megőrzésre átadott dologban bekövetkezett hiányért a munkavállalók munkabérük arányában felelnek. (4) Egyetemleges kötelezésnek van helye, ha a kárt többen szándékosan okozták (Mt ).
67 Felelősség a leltárhiányért (1) A leltárhiányért a munkavállaló vétkességére tekintet nélkül felel. (2) A leltárhiányért való felelősség feltétele a) a leltáridőszakra vonatkozó leltárfelelősségi megállapodás megkötése, b) a leltári készlet szabályszerű átadása és átvétele, c) a leltárhiánynak a leltározási rend szerint lebonyolított, a teljes leltári készletet érintő leltárfelvétel alapján történő megállapítása, továbbá d) legalább a leltáridőszak felében az adott munkahelyen történő munkavégzés. (3) Ha a leltári készletet a leltárhiányért nem felelős munkavállaló is kezeli, a felelősség további feltétele, hogy a leltárhiányért felelős munkavállaló az adott munkakörben vagy munkahelyen történő foglalkoztatáshoz írásban hozzájáruljon (Mt ).
68 Felelősség a leltárhiányért (1) A leltárhiány az értékesítésre, forgalmazásra vagy kezelésre szabályszerűen átadott és átvett anyagban, áruban (leltári készlet) ismeretlen okból keletkezett, a természetes mennyiségi csökkenés és a kezeléssel járó veszteség mértékét (a továbbiakban együtt: forgalmazási veszteség) meghaladó hiány. (2) A leltáridőszak a két egymást követő leltározás közötti tartam (Mt ).
69 Felelősség a leltárhiányért (1) A leltárfelelősségi megállapodást írásba kell foglalni. (2) A megállapodásban meg kell határozni a leltári készletnek azt a körét, amelyért a munkavállaló felelősséggel tartozik. (3) Csoportos leltárfelelősségi megállapodás is köthető, ha a leltári készletet több munkavállaló kezeli. A megállapodásban meg kell határozni azokat a munkaköröket is, amelyek betöltésének megváltozásakor leltározást kell tartani (Mt ).
70 Felelősség a leltárhiányért (4) A leltárfelelősségi megállapodás megszűnik, ha a munkavállaló munkakörének megváltozása folytán a leltári készletet már nem kezeli. (5) A munkavállaló a leltárfelelősségi megállapodást a leltáridőszak utolsó napjára indokolás nélkül írásban felmondhatja. Csoportos leltárfelelősségi megállapodás esetén a felmondás csak a jognyilatkozatot közlő munkavállaló tekintetében szünteti meg a megállapodást (Mt ).
71 Felelősség a leltárhiányért (1) A munkáltató állapítja meg a) azoknak az anyagoknak, áruknak a körét, amelyek után az anyag jellegére, méretére, a raktározás vagy a tárolás feltételeire való tekintettel forgalmazási veszteség számolható el, b) a forgalmazási veszteség elszámolható mértékét, c) a leltári készlet átadásának és átvételének módját és szabályait, d) a leltárhiány vagy a leltárfelelősség megállapítására irányuló eljárás rendjét, e) a leltári készlet biztonságos megőrzését szolgáló munkáltatói kötelezettségeket (Mt ).
72 Felelősség a leltárhiányért (2) A munkavállalót az (1) bekezdés szerint meghatározott feltételekről a leltárfelelősségi megállapodás megkötését vagy a leltáridőszak kezdetét megelőzően írásban tájékoztatni kell. (3) Leltározásnál a munkavállaló vagy akadályoztatása esetén képviselője, csoportos leltárfelelősségnél az eljárási szabályokban meghatározott munkavállalók jelenlétét lehetővé kell tenni. A munkáltató, ha a munkavállaló képviseletéről nem gondoskodik, az adott szakmában jártas, érdektelen képviselőt jelöl ki. (4) A munkavállalóval a leltárelszámolást és annak eredményét ismertetni kell. A munkavállaló az eljárás során észrevételt tehet, a munkavállalót kivéve, ha szabályszerű értesítés ellenére nem jelent meg meg kell hallgatni (Mt ).
73 Felelősség a leltárhiányért (1) A leltári készletet állandóan egyedül kezelő munkavállaló a leltárfelelősségi megállapodás eltérő rendelkezése hiányában a leltárhiány teljes összegéért felel. (2) A munkavállaló legfeljebb hathavi távolléti díja mértékéig felel, ha a leltári készletet a leltárhiányért nem felelős munkavállaló is kezeli. (3) Csoportos leltárfelelősségi megállapodás esetén a kártérítés mértéke nem haladhatja meg a megállapodást kötött munkavállalók távolléti díjának hathavi együttes összegét. A csoportos leltárfelelősségi megállapodás meghatározhatja a felelősség munkavállalók közötti megosztását is, de egyetemlegesen felelősség megállapításának nincs helye. A munkavállalók távolléti díjuk arányában felelnek, ha a csoportos leltárfelelősségi megállapodás a felelősség megosztását nem rendezi (Mt ).
74 Felelősség a leltárhiányért A felelősség vagy a kártérítés mértékének megállapításánál figyelembe kell venni az eset összes körülményeit, így különösen azokat, amelyek a munkavállaló felelősségére kihatnak, vagy amelyek a biztonságos és előírásszerű kezelést befolyásolhatták, ezen belül a biztonságos őrzésre vonatkozó munkáltatói kötelezettségek teljesítését, továbbá a munkavállaló esetleges távollétének tartamát (Mt ).
75 Felelősség a leltárhiányért A munkáltató a leltárhiánnyal kapcsolatos kártérítési igényét a leltárfelvétel befejezését követő hatvannapos jogvesztő határidő alatt érvényesítheti. Büntetőeljárás esetén e határidő harminc nap és a nyomozó hatóság vagy a bíróság jogerős határozatának közlését követő napon kezdődik (Mt ).
76 A munkavállalói biztosíték (1) A felek írásbeli megállapodása alapján a munkáltató részére biztosítékot ad a munkavállaló, ha a) munkaköre ellátása során más munkavállalótól vagy harmadik személytől pénzt, más értéket vesz át, vagy részükre ilyen kifizetést, átadást teljesít, vagy b) az a) pontban foglaltak teljesítését közvetlenül ellenőrzi. (2) A biztosíték összege nem haladhatja meg a munkavállaló egyhavi alapbérének összegét. Az alapbér növekedése miatt a munkáltató nem követelheti a biztosíték összegének kiegészítését. (3) A munkáltató a biztosítékot legkésőbb az annak átvételét követő munkanapon köteles az általa választott hitelintézetnél vagy pénzügyi vállalkozásnál e célra elkülönített számlán elhelyezni (Mt ).
77 A munkavállalói biztosíték (4) A munkáltató a biztosíték jegybanki alapkamattal növelt összegét haladéktalanul köteles a munkavállalónak visszafizetni, ha a) a munkaköre megváltozásával bekezdésben foglalt feltétel vagy az (1) b) a munkaviszonya megszűnik. (5) A biztosíték kizárólag a kártérítési igény kielégítésére a munkabérből való levonás szabályai szerint használható fel (Mt ).
78 A kártérítés mérséklése A bíróság a munkavállalót rendkívüli méltánylást érdemlő körülmények alapján a kártérítés alól részben mentesítheti. Ennek során különösen a felek vagyoni helyzetét, a jogsértés súlyát, a kártérítés teljesítésének következményeit értékeli (Mt ).
79 A munkavállaló kártérítési felelőssége harmadik személlyel szemben Ha az alkalmazott a foglalkoztatására irányuló jogviszonyával összefüggésben harmadik személynek kárt okoz, a károsulttal szemben a munkáltató a felelős [Ptk. 6:540. (1) bekezdés]. Az alkalmazott egyetemlegesen felel a munkáltatóval, ha a kárt szándékosan okozta [Ptk. 6:540. (3) bekezdés]. Ha a jogi személy vezető tisztségviselője e jogviszonyával összefüggésben harmadik személynek kárt okoz, a károsulttal szemben a vezető tisztségviselő a jogi személlyel egyetemlegesen felel (Ptk. 6:541. ).
80 Eltérő megállapodás (1) Kollektív szerződés e fejezet rendelkezéseitől a leltárhiányért való kártérítési felelősség mértékét kivéve csak a munkavállaló javára térhet el. (2) Kollektív szerződés rendelkezése alapján, gondatlan károkozás esetén a kártérítés mértéke legfeljebb a munkavállaló nyolchavi távolléti díjának összege (Mt ).
81 Kárigény érvényesítése a munkavállalóval szemben Az Mt. kártérítési határozat meghozataláról nem rendelkezik. A lehetséges igényérvényesítési módok: - Fizetési felszólítás. - Bíróság előtti igényérvényesítés.
82 Fizetési felszólítás A munkáltató az (1) bekezdéstől eltérően munkavállalóval szemben a munkaviszonnyal összefüggő és a kötelező legkisebb munkabér [153. (1) bekezdés a) pont] háromszorosának összegét meg nem haladó igényét fizetési felszólítással is érvényesítheti. A fizetési felszólítást írásba kell foglalni [Mt (2) bekezdés].
83 Tartozáselismerés Ha a kötelezett a tartozását elismeri, a tartozás jogcíme nem változik meg, de a tartozását elismerő kötelezettet terheli annak bizonyítása, hogy tartozása az elismerő jognyilatkozat megtételének időpontjában nem vagy alacsonyabb összegben állt fenn, bírósági eljárásban nem érvényesíthető követelésen vagy érvénytelen szerződésen alapult (Ptk. 6:26. ) A tartozáselismerés jogi jellege lásd BH szám alatti esetet.
84 A kártérítés összegének levonása a munkabérből A kártérítés összegének levonására csak a) jogerős határozat (adott esetben fizetési felszólítás) vagy b) a munkavállaló hozzájárulása alapján kerülhet sor. Mindez irányadó a munkaviszony megszűnésekor is.
85 A sérelemdíj Akit személyiségi jogában megsértenek, sérelemdíjat követelhet az őt ért nem vagyoni sérelemért. A sérelemdíj fizetésére kötelezés feltételeire különösen a sérelemdíjra köteles személy meghatározására és a kimentés módjára a kártérítési felelősség szabályait kell alkalmazni, azzal, hogy a sérelemdíjra való jogosultsághoz a jogsértés tényén kívül további hátrány bekövetkeztének bizonyítása nem szükséges. A sérelemdíj mértékét a bíróság az eset körülményeire különösen a jogsértés súlyára, ismétlődő jellegére, a felróhatóság mértékére, a jogsértésnek a sértettre és környezetére gyakorolt hatására tekintettel, egy összegben határozza meg (Ptk. 2:52. ).
86 A sérelemdíj A sérelemdíj a személyiségi jogok megsértésének vagyoni elégtétellel történő közvetett kompenzációja és egyben magánjogi büntetése (Ptk. Javaslat indokolása). Mennyiben érinti a sérelemdíj intézménye a nem vagyoni kártérítés körében kialakult gyakorlatot?
87 A sérelemdíj A veszélyeztetett területek: - média, - egészségügyi szolgáltatók, - utazásszervezők, - adatkezelők (kéretlen reklámok). A sérelemdíj hatása a felelősségbiztosításra.
88 A sérelemdíj A munkaviszonyt érintően lehetséges esetek: - véleménynyilvánítás, - minősítés, - könnyű sérüléssel járó baleset, - munkavállalók közötti szóváltás, - jó hírnév, üzleti titok megsértése, - munkahelyi stresszhelyzet. A felmondás indokolása, közlésének módja. A sérelemdíj adó-, következésképpen járulékmentes juttatásnak minősül [Szjatv. 1. számú melléklet ad. 1. c) pontja].
89 A sérelemdíj A bagatell ügyek megítélése. Jelképes összegű sérelemdíj magasabb perköltség. A holland komoly jogsértés klauzula: kétlépcsős (a jogsértés objektív és szubjektív következményét értékelő) mérlegelés.
Munkavédelem és a munkajog kapcsolata
Munkavédelem és a munkajog kapcsolata A munkaviszony létesítése Munkaviszony kizárólag munkaszerződéssel jöhet létre Munkaszerződést kell kötni a Gt. szerinti vezető tisztségviselővel is, ha munkaviszonyt

References: bíróság 
 bíróság 
 bíróság 
 bíróság 
 bíróság 
 Kúria 
 bíróság 
 Kúria 
 bíróság 
 bíróság 
 Kúria 
 bíróság 
 bíróság 
 Bíróság 
 bíróság